Na temelju članka 86. Zakona o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23), te članka 32. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 24. sjednici od 12. prosinca 2024. godine, donijelo je

**ODLUKU**

**o provođenju postupka** **stavljanja izvan snage**

**Provedbenog urbanističkog plana stambenog naselja Meterize - Šibenik**

1. OPĆE ODREDBE

Članak 1.

Odlukom o provođenju postupka stavljanja izvan snage Provedbenog urbanističkog plana stambenog naselja Meterize - Šibenik (u daljnjem tekstu: Odluka) započinje postupak stavljanja izvan snage Provedbenog urbanističkog plana stambenog naselja Meterize – Šibenik („Službeni vjesnik općina Drniš, Knin i Šibenik“, broj 26/86 i 4/92, „Službeni vjesnik Šibensko-kninske županije“, broj 5/06 i „Službeni glasnik Grada Šibenika“, broj 8/08 i 3/14), u daljnjem tekstu: Plan.

Nositelj provođenja postupka stavljanja Plana izvan snage je Upravni odjel za prostorno planiranje i zaštitu okoliša Grada Šibenika (u daljnjem tekstu: Nositelj).

1. PRAVNA OSNOVA ZA STAVLJANJE PLANA IZVAN SNAGE

Članak 2.

Zakonom o prostornom uređenju („Narodne novine“, broj 153/13, 65/17, 114/18, 39/19, 98/19 i 67/23), u daljnjem tekstu: Zakon, člankom 113. stavkom 1. određeno je da se odredbe Zakona kojima je uređena izrada i donošenje prostornih planova na odgovarajući način primjenjuju i na njihovo zasebno stavljanje izvan snage.

Postupak stavljanja izvan snage započinje donošenjem Odluke sukladno članku 86., dok je sadržaj Odluke određen člankom 89. Zakona.

1. RAZLOZI ZA STAVLJANJE PLANA IZVAN SNAGE, CILJEVI I PROGRAMSKA POLAZIŠTA

Članak 3.

Predmetni Plan donesen je 1986. godine, a izmjene i dopune plana bile su 1992., 2006. i 2008. godine. 2014. godine zapadni dio Plana uz državnu cestu D8 stavljen je izvan snage. S obzirom na dugi vremenski period od donošenja Plana i činjenicu da je većina prostora izgrađena i komunalno opremljena, preostali neizgrađeni prostori traže nova, suvremenija rješenja koja su određena Generalnim urbanističkim planom grada Šibenika („Službeni vjesnik općina Drniš, Knin i Šibenik“ broj 14/88; „Službeni vjesnik Šibensko-kninske županije“ broj 8/99, 1/01, 5/02 i 5/06 te „Službeni glasnik Grada Šibenika“, broj 6/08, 4/14, 8/16 i 1/17), (u daljnjem tekstu: GUP).

Postupkom stavljanja Plana izvan snage omogućit će se brža i efikasnija realizacija namjeravanih zahvata u prostoru jer će se isti provoditi sukladno GUP-u.

1. OBUHVAT PLANA

Članak 4.

Granica obuhvata Plana prikazana je u GUP-u, na karti 4.2.A Uvjeti za korištenje, uređenje i zaštitu prostora, Uvjeti korištenja.

1. SAŽETA OCJENA STANJA U OBUHVATU PLANA

Članak 5.

U naravi prostor Plana je većinom izgrađen, definiran i komunalno opremljen, a veći dio obuhvata Plana nalazi se unutar prostora ograničenja zaštićenog obalnog područja mora.

1. POPIS SEKTORSKIH STRATEGIJA I DRUGIH DOKUMENATA PROPISANIH POSEBNIM ZAKONOM U SKLADU S KOJIMA SE UTVRĐUJU ZAHTJEVI ZA STAVLJANJE PLANA IZVAN SNAGE

Članak 6.

Za provedbu postupka stavljanja Plana izvan snage nisu potrebne stručne podloge.

1. NAČIN PRIBAVLJANJA STRUČNIH RJEŠENJA ZA STAVLJANJE PLANA IZVAN SNAGE

Članak 7.

Za provedbu postupka stavljanja Plana izvan snage nisu potrebna posebna stručna rješenja.

1. POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE U POSTUPKU STAVLJANJA PLANA IZVAN SNAGE TE DRUGIH SUDIONIKA KORISNIKA PROSTORA KOJI TREBAJU SUDJELOVATI U POSTUPKU STAVLJANJA PLANA IZVAN SNAGE

Članak 8.

Temeljem članka 90. Zakona u provođenju postupka stavljanja izvan snage Plana pozvat će se slijedeća javnopravna tijela:

1. Ministarstvo prostornog uređenja, graditeljstva i državne imovine

Ulica Republike Austrije 20, 10 000 Zagreb

1. Ministarstvo mora, prometa i infrastrukture

Prisavlje 14, 10 000 Zagreb

1. Ministarstvo zaštite okoliša i zelene tranzicije

Radnička cesta 80, 10 000 Zagreb

1. Ministarstvo kulture i medija

Uprava za zaštitu kulturne baštine, Konzervatorski odjel u Šibeniku

Stube Jurija Čulinovića 1/3, 22 000 Šibenik

1. Ministarstvo unutarnjih poslova

Policijska uprava Šibensko-kninska

Velimira Škorpika 5, 22 000 Šibenik

1. MUP, Ravnateljstvo civilne zaštite

Područni ured civilne zaštite Split

Služba civilne zaštite Šibenik

Velimira Škorpika 5, 22 000 Šibenik

1. Hrvatske vode

Vodnogospodarski odjel za slivove južnoga Jadrana

Vukovarska 35, 21 000 Split

1. Hrvatska regulatorna agencija za mrežne djelatnosti

Roberta Frangeša Mihanovića 9, 10 000 Zagreb

1. HEP – ODS d.o.o., Elektra – Šibenik

Ante Šupuka 1, 22 000 Šibenik

1. Vodovod i odvodnja d.o.o.

Kralja Zvonimira 50, 22 000 Šibenik

1. EVN Croatia Plin d.o.o.

Zagrebačka avenija 104, 10 000 Zagreb

1. PLINACRO d.o.o

Savska cesta 88A, 10000 Zagreb

1. Zavod za prostorno uređenje Šibensko-kninske županije

Vladimira Nazora 1/IV, 22 000 Šibenik

1. Šibensko-kninska županija

Upravni odjel za zaštitu okoliša, prostorno uređenje, gradnju i komunalne poslove

Trg Pavla Šubića I br. 2, 22 000 Šibenik

1. Grad Šibenik

Upravni odjel za gospodarenje gradskom imovinom

Trg palih branitelja Domovinskog rata 1, 22000 Šibenik

1. Grad Šibenik

Upravni odjel za komunalne djelatnosti

Trg palih branitelja Domovinskog rata 1, 22000 Šibenik

1. Grad Šibenik

Upravni odjel za provedbu dokumenata prostornog uređenja i gradnju

Trg palih branitelja Domovinskog rata 1, 22000 Šibenik

1. Gradska četvrt Crnica

Kornatska 17, 22 000 Šibenik

1. Gradska četvrt Meterize

Sopaljska 90 A, 22 000 Šibenik

Ako se tijekom provođenja postupka stavljanja izvan snage Plana ukaže potreba, u postupak se mogu uključiti i drugi sudionici.

1. ROKOVI ZA PRIPREMU ZAHTJEVA ZA STAVLJANJA PLANA IZVAN SNAGE TIJELA I OSOBA ODREĐENIH POSEBNIM PROPISIMA

Članak 9.

Određuju se sljedeći rokovi za provođenje postupka stavljanja Plana izvan snage:

* javnopravna tijela dužna su svoje zahtjeve dostaviti Nositelju u roku od 15 dana od dana dostave poziva za dostavu zahtjeva iz Odluke. Ako zahtjevi ne budu dostavljeni u roku smatrat će se da zahtjeva nema,
* u skladu s objavom javne rasprave javni uvid u prijedlog stavljanja Plana izvan snage traje 8 dana.

1. IZVORI FINANCIRANJA STAVLJANJA PLANA IZVAN SNAGE

Članak 10.

Sukladno članku 63. stavka 2. Zakona sredstva za provođenje postupka stavljanja Plana izvan snage osigurat će se iz sredstava Proračuna Grada Šibenika.

1. DRUGA PITANJA ZNAČAJNA ZA IZRADU NACRTA PROSTORNIH PLANOVA

Članak 11.

U svrhu donošenja ove Odluke, pozivom na odredbu članka 86. stavka 3. Zakona, sukladno odredbama članka 66. stavak 1. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), od Šibensko – kninske županije, Upravnog odjela za zaštitu okoliša, prostorno uređenje, gradnju i komunalne poslove pribavljeno je Mišljenje da nije potrebno provesti postupak ocjene o potrebi strateške procjene.

XII. ZAVRŠNE ODREDBE

Članak 12.

Ova Odluka stupa na snagu osmoga dana od dana objave u „Službenom glasniku Grada Šibenika“.

Stupanjem na snagu ove Odluke prestaje važiti Odluka o izradi Izmjena i dopuna Provedbenog urbanističkog plana stambenog naselja Meterize – Šibenik (KLASA: 350-02/23-01/25, URBROJ: 2182-1-04-23-6 od 16. lipnja 2023. godine, objavljenja u „Službenom glasniku Grada Šibenika“, broj 6/23).

KLASA: 350-02/24-01/566

URBROJ: 2182-1-04-24-5

Šibenik, 12. prosinca 2024.

GRAD ŠIBENIK

GRADSKO VIJEĆE

PREDSJEDNIK

dr.sc. Dragan Zlatović, v.r.